# Paiute del sud

El Paiute del Sud /ˈpaɪjuːt/ (també anomenat Numic del riu Colorado, Ute /ˈjuːt/, Ute–Paiute del Sud, o Ute-Chemehuevi), una parla de la branca numic de la família lingüística Uto-asteca, és un continu dialectal que s'estén des del sud-est de Califòrnia a Colorado. Té com a dialectes individuals el chemehuevi, que es troba en perill d'extició (el darrer parlant fluent és Johhny Hill jr.), paiute del sud (amb els subdialectes San Juan i Kaibab), i ute (dialectes septentrional i meridional). Segons Ethnologue, hi havia una mica menys de dos mil parlants de paiute dle sud en 1990, o un 40% d'una població ètnica de 5000 individus.
El dialecte paiute del sud ha tingut un paper important en la lingüística com a fons d'un famós article del lingüista Edward Sapir i el seu col·laborador Tony Tillohash en la naturalesa de la fonema.

## Morfologia

El paiute del sud és una llengua aglutinant en què les paraules utilitzen sufixos complexos per a una varietat de propòsits amb diversos morfemes.

## Fonologia

El paiute del sud té cinc timbres vocàlics i distingeix la quantitat vocàlica pel que el seu inventari bàsic de consonants és: /i, ə, a, o, o; iː, əː, aː, oː, oː/. L'inventari de consonant manca d'aproximants i està format només per oclusives orals, fricatives i nasals:
| | labial | alveolar | palatal | velar | lab.-vel. | glotal |
| Oclusiva | p | t | | k | kʷ | ʔ |
| Africada | | t͡s | | | | |
| Fricativa | | s | ʃ | | | h |
| Nasal | m | n | | ŋ | ŋʷ | |
És freqüent en les transcripcions de texts trobar:
* /c/, per a transcriure el fonema /ts͡/.
* /š/, per a transcriure el fonema /ʃ/.
* / ' /, per a transcriure el fonema /ʔ/.
* /ï/ o /i/, per a transcriure el fonema /ə/.
L'anàlisi original de Sapir incloïa altres fricatives com [β] o [x] que poden ser analitzades com al·lòfons de les oclusives sordes entre vocals. Sapir havia postulat fonemes addicionals perquè entre vocals existeix l'oposició [β]-[p] que de fet Miller seguint Lamb analitza com una oposició /p/-/hp/ (/p /> [β], V__V).
A continuació es dona una petita mostra de vocabulari chemehuevi, que mostra la seva proximitat amb les llengües numic (xoixoni):
    nïmï$^n$, 'persona'
    pah (o paah), 'aigua'
    tïvah, 'pinyó'
    tïmpa, 'boca'
    tïhiya (variant: tïhïï), 'cérvol'

## Referències

* ↑ Fitxa del kawaiisu a Ethnologue
* ↑ Cens dels EUA com a llengua "ute" i 10 més com a "chemehuevi"
* ↑ Mithun (1999:542)
* ↑ The Linguists film de 2008
* ↑ «Ethnologue report for language code:ute». Ethnologue.
* ↑ Sapir, Edward «La réalité psychologique des phonèmes (The psychological reality of phonemes)» (en (francès)). Journal de Psychologie Normale et Pathologique, 1933.

## Bibliografia

* Laird, Carobeth (1976). The Chemehuevis. Banning, CA: Malki Museum Press.
* Mithun, Marianne (1999). Languages of Native North America. Cambridge: Cambridge University Press.

## Enllaços externs

* A Preliminary Analysis of Southern Ute with a Special Focus on Noun Phrases Arxivat 2007-07-23 a Wayback Machine. - amb informació fonològica
* Llengua Chemehuevi a Survey of California and Other Indian Languages
* A Chemehuevi Language Archive - 1970s Fieldwork and Analysis by Margaret L. Press